

VLADA REPUBLIKE HRVATSKE

Zagreb, 9. siječnja 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo poljoprivrede, šumarstva i ribarstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad 10. jubilarnim izdanjem sajma WineOS (Osijek, 10.-11. siječanj 2025.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj 9. siječnja 2025. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad 10. jubilarnim izdanjem sajma WineOs, sukladno zamolbi Regionalne organizacije vinara i vinogradara za vinogradarsku regiju Slavonija i Hrvatsko Podunavlje „Graševina Croatica“.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

Regionalna organizacija vinara i vinogradara „Graševina Croatica“ održava 10. jubilarno izdanje sajma WineOs. Predmetni događaj održat će se 10. i 11. siječnja 2025. u Gospodarskom centru Osječko-baranjske županije.

WineOs sajam postao je jedan od najvažnijih gospodarskih događaja na hrvatskom vinskom tržištu te svojim ranim terminom postaje iznimno važan za sklašanje ugovora o opskrbi binom za sljedeću turističku sezonu. Od preko 4.000 posjetitelja, velik broj je poslovnih posjetitelja što je od posebnog interesa za vinare Slavonije i hrvatskog Podunavlja kao i promociju graševine.

Slijedom navedenog, predlažemo da Vlada Republike Hrvatske prihvati pokroviteljstvo nad 10. jubilarnim izdanjem sajma WineOs.